《情诗》
魏晋·徐干

高殿郁崇崇，广厦凄泠泠。
微风起闺闼，落日照阶庭。
踟躇云屋下，啸歌倚华楹。
君行殊不返，我饰为谁容。
炉薰阖不用，镜匣上尘生。
绮罗失常色，金翠暗无精。
嘉肴既忘御，旨酒亦常停。
顾瞻空寂寂，唯闻燕雀声。
忧思连相属，中心如宿酲。

作者简介：汉末文学家、哲学家。“建安七子”之一。以诗、辞赋、政论著称。其著作《中论》对历朝历代的统治者和文化学者影响深远。